ДОКЛАД 
на Лилия Ахтарова
За 2002г. -  2012г., месец Юли
Една от най-важните дейности на  организация от типа на асоциацията е популяризирането на предмета на дейност и обучение в съответната дисциплина в случая музикотерапия.

От създаването си БАМ имаше не леката мисия да разпространява, ограмотява и информира специалисти от помагащите професии, както и обществеността за навлизащата в цял свят нова научна дисциплина музикотерапия.    

Ето на кратко  акценти от живота и дейността на Българска асоциация по музикотерапия за  последните 10 години 

Популяризация и реклама:

Едно от първите неща, които свърши новия управителен съвет в състав Ахтарова, Томов, Горинова, беше да се направи интернет страница на организацията. Отговорността се пое от председателя и  от месец август 2002г. страницата действа, с едно обновление през 2010 година. За целта Ахтарова предостави личното си интернет пространство, то се оказа не достатъчно за обновлението на сайта, затова закупихме свой хостинг от 2010г.  И това най-пълно дава информация за дейността, като  е основна част  от рекламата  на организацията.
Към момента  интервюта  са взимани от не малко членове и гости на БАМ в различни медии – радио и телевизионни  предавания , вестници и списания. Част от тях могат да се намерят на страницата съответно като аудио и видео материали.
По отношение на реклама - БАМ се е  рекламирала в списание Ин сайт, списание Ум и душа, а в момента в: Медицински справочник -  на Informator – 10 years 2012 – 2013,

Българският бизнес справочник Informatory – 10 years 2012,

Браншов телефонен указател на фирми и организации  2012,
Need.bg – електронен вариант.

В началото на 2011г. Милена Ласкано предложи идея музикотерапевтите да направят концерт и да покажат и едно друго свое лице и така, от около година назад изнася концерти и творчески срещи,  чиито цели са насочени повече към културално-възпитателна дейност, но се постига и друг ефект, свързан повече с музикалната култура и компетентност на музикотерапевта. Създаде се  камерна формация и солисти    от музикотерапевти, студенти по музикотерапия и външни лица.

ОБУЧЕНИЕ:

Както е известно през 2004 година се дипломираха 4 души в Арт–терапевтичен институт в гр. Сан Франциско с директор Франциска Голдберг, но това не беше достатъчно  да задоволи потребностите от информация и придобиване на познания и  умения  в областта на музикотерапията и изкуствотерапията въобще.
Така бяха организирани семинари с гости водещи:

2003 – на Джоузев Морено от Ирина Димова и Лили Ахтарова,

2009 – от Лили Ахтарова и екип Славка Зидан и Азнив Ховсепян, както се включиха и други членове и студенти на БАМ.

2007 и 2008 – гостуване на Любка Мюлер по покана на Л. Ахтарова.
2010 и 2011 – общо 3 семинара на Милена Ласкано по покана на Л. Ахтарова.
2010 и 2011  общо 3 семинара гостуване на Хайди Фауш по покана на Л. Ахтарова.
През 2003 г. стартира първата група за личен опит с водещ Лилия Ахтарова и до 2012г. има завършили  група за личностно познание и опит 4 групи със същия водещ и една с водещ Надя Витанова.
От учредяването на асоциацията до 2009г., бяха организирани и проведени     теоретични и практически семинари  от Л. Ахтарова, както въвеждащи в различни музикотерапевтични подходи и танцова терапия, така и психотерапевтични като например: Основни форми на психотерапията с водещ доц. Ал. Алексиев, „Фамилна терапия и брачно консултиране„ с водещи Румен и Жени Георгиеви, „Въвеждане в ериксонианската хипноза” с водещ  Р. Георгиев, „Въведение в психодрамата” – водещи Ирина Димова и Надя Витанова. Франциска Голдберг направи една сесия с Музика и образност за тренинговата група на Л. Ахтарова. Като естествена еволюция на тези процеси се оформи и реализира идеята за структурирана обучителна тренингова програма, която се състави и оформи от Надя Витанова и Лилия Ахтарова. Програмата е съобразена с изискванията на БАП и европейската конфедерация по музикотерапия.  
2009 – стартира официално  Обучителна програма към БАМ – „Музикотерапевтични подходи в психотерапията”, с ръководители проф. Надежда Витанова и Лилия Ахтарова. В преподавателския екип са включени утвърдени  известни български и чужди  психотерапевти.
2012 – се дипломираха 12 души със статут „Музикотерапевт под супервизия”.
утвърди се и една друга кратка форма информационно-обучителна, а именно специализираните колегиуми за специалисти в областта, както и на широко отворени врати. Колегиуми са изнасяни от: проф. Н. Витанова,  проф. Н. Кръстева, Елена Илиева, Славка Зидан, Теодоси Цингилев, Боянка Корнаджева, Ирина Димова.

2008 - беше създадена библиотека към БАМ, която включва електронни книги, на хартиен носител, аудио и видео  дискове. – Активна заслуга за това имат: Ахтарова, Горинова и Живка Дункова. Библиотеката е събрана предимно от дарения, някои книги са закупени и от организацията. Обслужването се извършва от Ахтарова.

Книго-издателска дейност.

В началото на 2006 г. излезе от печат книгата на Джоузев Морено,  изцяло заслугата е на Ангел Томов, който подсигури спонсорство и направи научната редакция на книгата. 
2007 - се издаде и Сборник с доклади от Втората национална конференция, заслугата е отново на А. Томов, Редакционен екип: проф. Витанова, Горинова, Томов. Сборника беше издаден с приходи от конференцията.
2011 - се преведе и отпечати книгата на Хайди Фауш, изцяло със средства на асоциацията. Екипа по издаването са: Ахтарова, Цингилев, Карпачев, Витанова.

Конференции:

В рамките на тези 10 години се проведоха Първа и Втора Национална конференция по музикотерапия. Първата – 2005 г. – послучай 10 годишнината от учредяването на БАМ и 2007 г. – Втора Национална Конференция. Екип за реализирането работиха: Ахтарова, Зидан, Ховсепян.
2009 г. - се състоя Трета национална конференция по психотерапия. БАМ беше представена с постер  с тема „Българска асоциация по музикотерапия – исторически бележки” – автор Л. Ахтарова  и Обучителна програма „Музикотерапевтични техники в психотерапията” и от Л. Ахтарова с workshop на тема: „Въведение в подхода  Музика и образност”.
2010 – се състоя Четвърта   Национална конференция по психотерапия, в гр. Варна, където за първи път се организира кръгла маса по обсъждане на текстовете по закона за психотерапията. БАМ беше представена от председателя Ахтарова. Ахтарова и Витанова взеха участие в  конференцията  по психотерапия в гр. Варна, като представиха Обучителната програма на БАМ. Таксите за участие се покриха от бюджета на БАМ, а пътя и пребиваването от личните им средства.

Членства:

През 2004 – БАМ беше приета  за член в Европейската конфедерация по музикотерапия, с представител за България Лилия Ахтарова.

Ахтарова е посетила само две общи събрания на  EMTC, по финансови причини.

2009 – гр. Виена, напълно на собствена издръжка, както и на секретаря Зидан .

2011 – отново в гр. Виена, разноските по самолетния билет бяха поети от  бюджета на асоциацията. 
2012 – Ахтарова, беше заместена успешно от Цингилев, в гр. Талин – Естония. Разноските по самолетния билет  бяха  поети отново от организацията. Опоменавам тези неща, защото ги отчитам като успех за организацията, на някои от бившите соц. страни  им е невъзможно да си го разрешат.
От 2009 год. – БАМ е колективен член на Българска асоциация по психотерапия, след като отговори на всички изисквания на Европейската асоциация по психотерапия.
През последните 10 години, БАМ е претърпяла три пререгистрации през съда за да се актуализира устава и да отговори на съвременните изисквания според българските и европейски изисквания.

2004 г. - На общо събрание се взе решение в управителния съвет да влязат още двама души. Беше гласувано доверие на Славка Зидан за технически секретар и Азнив Ховсепян за касиер на мястото на М. Горинова. Като причини за това бяха изтъкнати това, че  Мери възнамерява да замине за продължително време. Двете работиха с любов и ентусиазъм за каузата  - музикотерапия. На общо събрание 2010 беше предложено от Ахтарова да бъдат освободени, съображения за което бяха  трудността да се съвместяват различни роли,  на пример: студент – треньор, председател – екип.  На общо събрание януари 2011 Зидан и Ховсепян бяха освободени и на тяхно място бяха приети Даниела Найденова  за касиер и Нейчо Карпачев за секретар.

Членство в БАМ:
Заедно с пререгистрацията на организацията, устава претърпя промени. Условията за членство също. В един период можеше всеки желаещ да работи за популяризация на музикотерапията и при желание да посещава семинари на БАМ да стане  асоцииран член. С  годините се убедихме, че това крие подводни камъни и се промени. Така се забелязва едно сериозно текучество на членове до предпоследните промени в устава когато се поставиха изисквания и за асоциирано членство. Управителния съвет избраан през 2002г.  започна работа с 11 души членове. Към днешна дата имаме общо 34 души. В цялата история на асоциацията има един изключен член, за злоупотреба с доверие и пари - Азнив Ховсепян.
Имущество:

БАМ разполага с лично имущество – бяла дъска за писане и музикален инструмент, дарение от Милена Ласкано.
Kниги - Да изиграеш музиката в теб. Музикотерапия и психодрама на Дж.Морено – 560  броя

Сборник доклади от Втората национална конференция –   6 пакета по 28 книги плюс 15 броя

Тъгата в сърцето. Музикотерапия и психодрама. на Хайди Фауш – 7 пакета по 24 книги плюс  17  броя.
Препоръки:
1. Бъдещият управителен съвет да направи нов печат на организацията, поради това, че  настоящия е демоде и буквите в средата са по-ниски от тези по кръга.

2. Препоръчвам от свое име следното: От досегашния си опит на председател през последните десет години, съм убедена в належащата потребност от разширяване на дейността на асоциацията в по-големите градове в страната, с перспектива за създаване на регионални клонове и пр. Това, което  на мен лично ми липсва през по-голямата част от времето е обединение на живите ресурси  в идеята и перспективата за създаване на професионална общност на музикотерапевта. Моето скромно мнение е, че ако всеки от нас се образова само и единствено за да подобри личните си компетентности и не работим за утвърждаването на тази нова, все още за цял свят професия, рискуваме да изгубим всичко изградено с много труд, усилия и енергия.
По мое виждане, оставям една добре работеща организация, ползуваща се  с добро име  в България и Европа.

